**Մարգարետա Հեդվիգ Ալստրյոմեր** (շվեդ.՝ Margareta Alströmer, դեկտեմբերի 12, 1763(1763-12-12), Alingsås stadsförsamling, Շվեդիա - փետրվարի 19, 1816(1816-02-19)), շվեդ նկարչուհի և երգչուհի, Շվեդիայի գեղարվեստի թագավորական ակադեմիայի և Շվեդիայի թագավորական երաժշտական ակադեմիայի անդամ։

Կենսագրություն
--------------

Մարգարետա Ալստրյոմերը ծնվել է պետական գործիչ և սիրողական երաժիշտ բարոն Պատրիկ Ալստրյոմերի և Կրիստինա Մարիա Օլոնբերգի ընտանիքում։ Հայրական կողմից նրա պապը Յունաս Ալստրյոմերը Շվեդիայում հայտնի էր որպես ժամանակակից գյուղատնտեսության և արդյունաբերության ռահվիրա։ Աղջիկը դաստիարակվել է մշակութային միջավայրում։ Նրա հայրն իր տունը դարձրել էր Գյոթեբորգ քաղաքի մշակութային կյանքի կենտրոն և հայտնի էր որպես *Comediehuset* թատրոնի (1779) հիմնադիր։ Մարգարետա Ալստրյոմերը և նրա քույրերը՝ Քրիստինան ու Աննան, ինչպես նաև նրանց եղբայրը՝ Ջոնասը, որպես երգիչներ և դերասաններ մասնակցում էին Գյոթեբորգի և Ստոկհոլմի սիրողական թատրոններում կազմակերպվող համերգներին և ներկայացումներին։ Մարգարետա Ալստրյոմերը երգում էր նաև մասնավոր համեգներում, հասարակական բարեգործական համերգներում և նույն տարում ընտրվեց Երաժշտության ակադեմիայում, որտեղ մինչ այդ ընտրվում էին միայն պրոֆեսիոնալ երգիչները, ինչպիսիք են շվեդական օպերային երգչուհի և կոմպոզիտոր Էլիզաբեթ Օլին (1782, *Elisabeth Olin*), երգչուհի Քրիստինա Ֆրեդենհեյմը (1762-1841, *Christina Fredenheim*) երգչուհի Աննա Բրիտա Վենդելիուսը (1741-1804, *Anna Brita Wendelius*), այնուհետև 1801 թվականին քույրեր Սոֆիա (1773-1858) և Էմիլի (1780-1863) Բրենդելները, Ուլրիկա Բուկը, ջութակահար և երգչուհի Մարիա Անտուանետա Պետերսենը (1771-1855)։ 1797 թվականին Գեղարվեստի Ակադեմիա ընդունվեց ևս մեկ ոչ պրոֆեսիոնալ նկարչուհի՝ Վենդելա Գուստավա Սպարրին (1772-1855, *Wendela Gustafva Sparre*): 1799 թվականին Մարգարետա Ալստրյոմերը ստոկհոլմյան համերգին մասնակցեց երգչուհիներ Քրիստոֆեր Քրիստիան Կարստենի, Մարիաննա Էրենստրյոմի և Քրիստինա Ֆրեդենհայմի հետ միասին։ Ալստրյոմերը նվագում էր կլավիկորդ։

Ալստրյոմերը հայտնի էր որպես «կերպարվեստի հմուտ սիրահար» և 1795 թվականին ձայների մեծամասնությամբ ընտրվեց Գեղարվեստի Ակադեմիայի անդամ։ Աշխատանքները ներկայացված են Շվեդիայի ազգային թանգարանում։

1781 թվականին Ալստրյոմերը ամուսնացավ գեներալ-մայոր կոմս Նիլս-Ավգուստ Կրոնստեդտ-աֆ-Ֆուլերիոյի հետ։ 1788 թվականին նրա ամուսինը դատապարտվեց մահապատժի իշխանություններին չենթարկվելու համար, սակայն դրա փոխարեն բանտարկվեց Վարբերգի բերդում։ 1792 թվականին Կառլ XIII թագավորի հրամանով ազատ արձակվեց։

Ծանոթագրություններ
------------------

1. 1 2  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
2. 1 2 3 4  ArkivDigital online — 2000.
3. ↑  Anna Ivarsdotter Johnsson and Leif Jonsson: Musiken i Sverige, Frihetstiden och Gustaviansk tid 1720-1810.

Գրականություն
-------------

* Jan Ling: *Apollo Götenburgis. Patrick Alströmer och musiklivet i Göteborg vid 1700-talets slut* (1999)(շվեդ.)
* Stellan Mörner: *Ett musikbrev 1799 från Genseric Brandel till Bernhard Crusell* (1967)(շվեդ.)
* Gustaf Hilleström: *Kungl. Musikaliska Akademien, Matrikel 1771—1971*(շվեդ.)

Արտաքին հղումներ
----------------

* Anteckningar om svenska qvinnor(շվեդ.)
* The Alströmer Collection manuscripts
* Countess Alstromer Georgian Swedish Landscape Archived 2016-03-03 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |

 |